བཞི་ནས་དགེ་རྒན་ཞིག་ཡིན་ཚེ་ངེས་པར་དུ་རྒྱལ་སྤྱི་དང་རྒྱལ་ནང་གི་སྐད་ཡིག་གི་སློབ་ཁྲིད་བྱེད་ཐབས་དང་སྐད་ཡིག་གི་ལོ་རྒྱུས་སོགས་དང་འབྲེལ་བའི་དུས་དེབ་མངགས་ཉོ་བྱེད་དགོས།དུས་དེབ་དེ་དག་གི་སྟེང་ན་མཁས་པ་གང་མང་གིས་རྒྱལ་སྤྱི་དང་རྒྱལ་ནང་གི་སྐད་ཡིག་གི་ལོ་རྒྱུས་དང་སྐད་ཡིག་གི་འཕེལ་རྒྱས།སྐད་ཡིག་གི་སློབ་ཁྲིད་བྱེད་ཐབས་སོགས་གླེང་བཞིན་ཡོད་པས།དེ་དག་ལ་བལྟས་ན་གཅིག་ནས་དེའི་བརྡ་འཕྲིན་གོ་བ་དང་གཉིས་ནས་དེའི་རྩོམ་སྟངས་ཤེས་པ།གསུམ་ནས་དེའི་ཁ་བསྒྱུར་ན་རང་ཉིད་ཀྱི་རྩོམ་དུའང་འགྱུར་ཐུབ་ལ།དགེ་རྒན་མང་པོ་ཞིག་གིས་རྩོམ་འབྲི་ཐུབ་པ་དང་གཏམ་བཤད་ཐུབ་པ།གཏམ་བཤད་ཚེ་གནད་ལ་འཁེལ་བ་དེ་དག་ཀྱང་དུས་དེབ་སོགས་ཀྱི་བརྡ་འཕྲིན་ལས་ཤེས་པ་ཡིན།དེའི་ཕྱིར་སྐད་ཡིག་དགེ་རྒན་ཞིག་ཡིན་ཚེ་དུས་དེབ་དེ་དག་མངགས་ཉོ་བྱེད་ཐུབ་དགོས་ལ།ཉོས་ནས་ཀྱང་བལྟ་ཐུབ་དགོས།